**Referat fra styremøte 25.juni 2018 kl. 18.00 på møterom Svalsberget i Publikumsbygget.**

Til stede: Fredrik Steineke, Monica Aase, Gaute Myhre og Harald Snekvik

Fraværende: Tove Malde, Astrid Stensaas, Per Kåre Grønvoll, Svein Ove Hojem

**Sak 43/18: Status tidligere saker.**

Venneforeningens fordeler ved bruk av programmet StyreWeb med hensyn til medlemsregistrering, oppfølging av medlemmer, oversikt over frivillig-grupper, timeregistrering, regnskap og arkivering vurderes høsten 2018 av Monica Aase og Fredrik Steineke. Dette sees opp mot tidligere vedtak der MIST administrasjonen skal føre regnskap og ha oversikt over medlemmene i Venneforeningen.

Venneforeningen skal allerede ha fått etablert betalingsordningen Vipps. Monica Aase sjekker. Betalingsautomat til Venneforeningens arrangementer lånes fra museet.

Fredrik Steineke følger opp høstturen til Bakksætra i Gjevilvassdalen 12. september då. Medlemmene informeres tidlig. Endelig invitasjon med fullstendig informasjon sendes medlemmene tidlig i august.

Nettsida til Venneforeningen (<https://sverresborg.no/venneforeningen>) blir nå jevnlig oppdatert.

Styrets disponering av Venneforeningens fondsmidler klarlegges. Vedtektene er litt uklare. Grunnkapitalen i fondet skal ikke disponeres.

Venneforeningens støtte kr. 50000.- til Hagegruppa i 2018 er som tidligere overført til museet.

Tove Malde og Astrid Stensaas representerer Venneforeningen på Forbund for Museumsvenner på Røros 7-9 september då.

**Sak 44/18: Sommerarrangementet på Skogheim tirsdag 26. juni 2018**

Fredrik Steineke informerte om arrangementet. Ca. 40 frivillige medlemmer er påmeldt

**Sak 45/18: Venneforeningens aktiva.**

Flytting av utstyr fra administrasjonsbygget til veksthuset og klargjøring av oppholdsrommet der for de frivillige medlemmene, er ferdig. En stor takk for innsatsen til «damene» i Hagegruppa.

**Sak 46/18 Skimuseet**

Gaute Myhre orienterte om status for et skimuseum i Gråbygget. Han har møtt adm. direktør i MIST og diskutert saken med henne. Venneforeningen, museet og andre støtter tanken om et skimuseum i Gråbygget. Synspunkter, strategi osv. i forbindelse med finansiering og fremdrift av skimuseet ble diskutert.

**Sak 47/18: Rekruttering av nye frivillige til gruppene**

Rekruttering av frivillige medlemmer fremover blir en utfordring for museet når frivillige slutter eller faller fra. Den yngre generasjonen synes i dag lite interessert å delta på dugnader og utføre frivillig arbeid som tidligere. Dette er et problem som alle foreninger og lag vil møte fremover. Noen rekrutteringsforslag ble diskutert.

**Sak 48/18: Nytt fra museet**

Saken utgår

**Sak 49/18: Stiftelsen Trøndelag Folkemuseum**

Gaute Myhre ble valgt fra Venneforeningen som varamedlem til styret for Stiftelsen Trøndelag Folkemuseum.

**Sak 50/18: Eventuelt**

Neste styremøte avholdes i slutten av august då.